section_heading: Radnja
paragraph_text: St. Moritz, Švicarska. Bračni par Bob i Jill Lawrence provode zimske praznike zajedno s kćeri Betty. Jill čak sudjeluje u natjecanju gađanja glinenih golubova te tijekom večere pleše s nekim drugim muškarcem. Kada neki stranac biva upucan usred plesne dvorane, ispostavi se da se radilo o tajnom agentu koji, prije svoje smrti, zamoli Boba da u njegovoj hotelskoj sobi uzme tajnu poruku koja je od temeljne važnosti za britansku tajnu službu. Bob pronađe poruku, no kada otkrije da je njegova kći oteta i da će joj se nešto dogoditi ako ikome otkrije sadržaj poruke, odluči sve prešutiti.